Symptomer: Kreft i munnhulen debuterer ofte som kroniske sår som etter hvert får fast, vollformig rand og/eller vokser som markert kul eller fortykkelse. Graden av smerte varierer og avhenger bl.a. av om såret blir infisert, og hvor dypt svulsten vokser. Det kommer ofte tidlig spredning til regionale lymfeknuter under kjeven og/eller på halsen. Slik spredning kan etter hvert kjennes som faste kuler, som vanligvis ikke er ømme.